વીજ કંપનીને આટલેથી સંતોષ થયો ન હોય એમ બુધવારે જુનિયર ક્લાર્ક નિર્મલસિંહ જાદવને રાપર કચેરીમાંથી ભીમાસર પેટા વિભાગમાં બદલી દેવાનો હુકમ કરાયો હતો. આ અંગે પૂર્વ કચ્છના વીજ વડા આર. ડી. મેઘાણીનો સંપર્ક સાધતાં તેમણે બદલીના ઓર્ડરને સમર્થન આપ્યું હતું. આ બદલી શા કારણોસર કરાઇ તેમ પૂછતાં ચકચારી વીડિયો ક્લિપ વાયરલ કરવામાં મદદગારી કરવા માટે નિર્ણય લેવાયો છે તેમ તેમણે જણાવ્યું હતું. આ કેસમાં દારૂ પીનારા અધિકારી રાવની તરફેણમાં એક રાજકારણીનું પ્રેશર હોવાથી પીજીવીસીએલ દ્વારા તેને તાબે થઇને નાયબ ઇજનેર ડાભીને સસ્પેન્ડ કરવામાં આવ્યા હતા અને કલાર્કની બદલી કરવામાં આવી હોવાની પણ ચર્ચા થઇ રહી છે.